A4-0390/97

Ψήφισμα σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1998, όπως τροποποιήθηκε από το Συμβούλιο (όλα τα τμήματα), και τη διορθωτική επιστολή αριθ. 1/98 στο σχέδιο προϋπολογισμού για το 1998, Τμήμα ΙΙΙ - Επιτροπή

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση,

- έχοντας υπόψη τη διορθωτική επιστολή αριθ.1 στο προσχέδιο γενικού προϋπολογισμού για το 1998, Τμήμα ΙΙΙ - Επιτροπή, που εξέδωσε η Επιτροπή στις 29 Οκτωβρίου 1997 (SEC(97)1954) και στο σχέδιο προϋπολογισμού (C4-0645/97)[semigr ]

- έχοντας υπόψη τις αποφάσεις του Συμβουλίου, της 27ης Νοεμβρίου 1997 σχετικά με το σχέδιο προϋπολογισμού για το 1998, όπως διαμορφώθηκε με τις τροπολογίες και τις τροποποιήσεις του Ευρωπαϊκού Κοινοβουλίου κατά την πρώτη ανάγνωση (C4-0600/97), στις οποίες περιλαμβάνεται η διορθωτική επιστολή αριθ. 1,

- έχοντας υπόψη τη Διοργανική Συμφωνία της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού ((ΕΕ C331, της 7.12.1993, σελ. 1)), και τις συνημμένες σε αυτήν Δημοσιονομικές Προοπτικές, όπως αναθεωρήθηκαν και προσαρμόστηκαν τελευταία, στις 24 Απριλίου 1997 ((ΕΕ C150, της 19.5.1997, σελ. 23)),

- έχοντας υπόψη τα ψήφισματά του της 13ης Μαρτίου 1997 σχετικά με τις κατευθυντήριες γραμμές του προϋπολογισμού του 1998 ((ΕΕ C115, της 14.4.1997, σελ. 178 και 183)),

- έχοντας υπόψη το ψήφισμά του της 17ης Ιουλίου 1997 σχετικά με τη διαδικασία ad hoc για τον προϋπολογισμό του 1998, που προβλέπεται στο παράρτημα ΙΙ, σχετικά με τη διοργανική συνεργασία στο δημοσιονομικό τομέα, της Διοργανικής Συμφωνίας της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμού ((EE C 286 της 22.9.1997, σελ. 189)),

- έχοντας υπόψη το Δημοσιονομικό Κανονισμό και ιδιαίτερα τα άρθρα 15 και 26, καθώς και τις συζητήσεις των αρμόδιων επιτροπών σχετικά τις μεταφορές πιστώσεων που επιτρέπουν τα εν λόγω άρθρα,

- έχοντας υπόψη την έκθεση του Ελεγκτικού Συνεδρίου για το οικονομικό έτος 1996 ((ΕΕ C348, 18.11.1997)),

- έχοντας υπόψη τις συζητήσεις του και τις τροπολογίες που ενέκρινε κατά την πρώτη ανάγνωση, καθώς επίσης τα ψηφίσματά του της 23ης Οκτωβρίου 1997 σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1998 (Τμήματα Ι, ΙΙ, ΙΙΙ, IV, IV και VI) ((ΣΠ της ημερομηνίας αυτής, Μέρος ΙΙ, σημείο 1 δ) και 1 ε))),

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Γεωργίας και Ανάπτυξης της Υπαίθρου (A4-0390/97),

A. λαμβάνοντας υπόψη ότι το Κοινοβούλιο αποφάσισε να εγκρίνει τον προϋπολογισμό του 1998, ύψους 91.012.988 εκατ. Ecu σε πιστώσεις ανάληψης υποχρεώσεων και 83.529.167 εκατ. Ecu σε πιστώσεις πληρωμών, ποσά που αντιπροσωπεύουν αύξηση των πιστώσεων ανάληψης υποχρεώσεων κατά 2,1% και των πληρωμών κατά 1,4%, έναντι του 1997.

Β. λαμβάνοντας υπόψη ότι το σχέδιο προϋπολογισμού του Συμβουλίου, της 27ης Νοεμβρίου 1997, μειώνει τις πιστώσεις ανάληψης υποχρεώσεων κατά 246.098 εκατ. Ecu και αυξάνει τις πιστώσεις πληρωμών κατά 579.847 εκατ. Ecu, σε σχέση με την πρώτη ανάγνωση του Συμβουλίου[semigr ] ότι συμφωνήθηκαν περικοπές, κατά 550 εκατ. Ecu στις πιστώσεις ανάληψης υποχρεώσεων του γεωργικού τομέα και κατά 550 εκατ. Ecu στις πληρωμές των κατηγοριών 3 και 4, με βάση την πρώτη ανάγνωση του Κοινοβουλίου[semigr ] ότι συμφωνήθηκε επίσης η επίσπευση της εγγραφής 100 εκατ. Ecu από τα υπόλοιπα του 1997[semigr ] ότι το σχέδιο προϋπολογισμού του Συμβουλίου παραμένει στο 1,14% του ΑΕΠ όσον αφορά τις δαπάνες, αλλά στο 1,126% όσον αφορά τα απαιτούμενα έσοδα, ενώ η τρέχουσα οροφή των ιδίων πόρων είναι 1,26% του ΑΕΠ,

Γ. λαμβάνοντας υπόψη ότι το σχέδιο προϋπολογισμού καταρτίσθηκε με γνώμονα, αφενός τη νέα πρωτοβουλία της Ευρωπαϊκής Ένωσης για την απασχόληση και τα αντίστοιχα μέτρα των κρατών μελών, και αφετέρου τη δημοσιονομική πειθαρχία που ζητούν τα κράτη μέλη, προκειμένου να μπορέσουν να προσαρμοστούν καλύτερα στα κριτήρια σύγκλισης που θα οδηγήσουν στην Οικονομική και Νομισματική Ένωση το 1999,

Γενική προσέγγιση

1. εγκρίνει τις δημοσιονομικές αποφάσεις για την παροχή επαρκούς χρηματοδότησης στις μείζονες προτεραιότητες που καθόρισαν το Κοινοβούλιο και το Συμβούλιο κατά τις πρώτες αναγνώσεις τους, με σεβασμό στη δημοσιονομική πειθαρχία:

- με την ανάληψη τριετούς πρωτοβουλίας για την απασχόληση, που αποτελούσε αίτημα του Κοινοβουλίου, η οποία συμφωνήθηκε στο έκτακτο Ευρωπαϊκό Συμβούλιο του Λουξεμβούργου στις 21 Νοεμβρίου 1997[semigr ]

- με τη διασφάλιση της ύπαρξης αυστηρά καθορισμένων στόχων όσον αφορά την ανάγκη πλήρωσης των κριτηρίων για την Οικονομική και Νομισματική Ένωση και το ενιαίο νόμισμα, συμφωνόντας περικοπές των πιστώσεων πληρωμών σε επίπεδα κάτω από αυτά της πρώτης ανάγνωσης του Κοινοβουλίου[semigr ]

- με τη συνέχιση της χρηματοδότησης του προγράμματος ειρήνευσης και συνδιαλλαγής στη Βόρειο Ιρλανδία[semigr ]

- με την ενίσχυση του προγράμματος «Σωκράτης» για τη συνεργασία στον τομέα της εκπαίδευσης[semigr ]

- με τον προσδιορισμό και την ενοποίηση των προενταξιακών δράσεων[semigr ]

- με την ενοποίηση και την ενίσχυση μέτρων υπέρ των δικαιωμάτων του Ανθρώπου και της δημοκρατίας[semigr ]

- με την καθιέρωση νέας προσέγγισης στο θέμα των κοινοτικών επιδοτήσεων, με διαφανέστερα κριτήρια[semigr ]

2. επισημαίνει ότι το Ευρωπαϊκό Συμβούλιο στο Λουξεμβούργο, αφού άκουσε τον Πρόεδρο του Κοινοβουλίου χαιρέτισε την πρωτοβουλία του Ευρωπαϊκού Κοινοβουλίου σχετικά με την ενίσχυση των δημοσιονομικών πόρων για την απασχόληση, κίνηση που αντιμετωπίσθηκε θετικά από το Συμβούλιο[semigr ] επισημοποιεί τη συμφωνία με το Συμβούλιο, λαμβάνοντας την απαιτούμενη δημοσιονομική απόφαση[semigr ] αναμένει από την Επιτροπή να υποβάλει προτάσεις σχετικά με τις αναγκαίες νομικές βάσεις της πρωτοβουλίας, στις οποίες να προβλέπονται νέα χρηματοδοτικά μέσα για την υποστήριξη των καινοτόμων μικρομεσαίων επιχειρήσεων που δημιουργούν θέσεις εργασίας, συμπεριλαμβανομένων των βιοτεχνιών, σύμφωνα με τα συμπεράσματα της Τρίτης Ευρωπαϊκής Διάσκεψης για τις βιοτεχνίες και τις μικρές επιχειρήσεις «Απασχόληση μέσω καινοτομίας» και τούτο το ταχύτερο δυνατόν, προκειμένου το Συμβούλιο να μπορέσει να τις εγκρίνει σύντομα ((Παράγραφοι 47 και 48 των συμπερασμάτων της Προεδρίας, που καταλήγουν ως εξής: «Αυτά τα νέα μέσα θα ενισχύσουν τον ευρωπαϊκό τεχνολογικό μηχανισμό, τον οποίο χρηματοδοτεί η Ευρωπαίκή Τράπεζα Επενδύσεων και διαχειρίζεται το Ευρωπαϊκό Ταμείο Επενδύσεων, με το άνοιγμα μιας «θυρίδας επιχειρησιακού κεφαλαίου» θα υποστηρίξουν τη δημιουργία διεθνικών κοινών επιχειρήσεων και θα θεσπίσουν, στα πλαίσια του Ευρωπαϊκού Ταμείου Επενδύσεων, ένα ειδικό ταμείο εγγυήσεων για να διευκολύνουν την ανάληψη κινδύνων εκ μέρους των ιδρυμάτων που χρηματοδοτούν τις μικρομεσαίες επιχειρήσεις. Το Ευρωπαϊκό Συμβούλιο καλεί την Επιτροπή βασιζόμενη στην εμπειρία των κρατών μελών, να παρουσιάσει παραδείγματα ορθών πρακτικών σχετικά με τη λειτουργία των μέτρων αυτών.»))[semigr ]

3. επισημαίνει ότι η Επιτροπή θα υποβάλει σε εύθετο χρόνο προσχέδιο διορθωτικού και συμπληρωματικού προϋπολογισμού, αν οι πιστώσεις πληρωμών, και στην περίπτωση του κεφαλαίου 1 και οι πιστώσεις υποχρεώσεων, αποδειχθούν ανεπαρκείς, και ότι η αρμόδια επί του προϋπολογισμού Αρχή θα εξετάσει ευνοϊκά το ΠΣΔΣΠ της Επιτροπής[semigr ] επισημαίνει ότι το εν λόγω ενδεχόμενο μπορεί να προκύψει λόγω των περικοπών που επέφερε το Συμβούλιο, ύψους 550 εκατ. Ecu στις πιστώσεις πληρωμών και υποχρεώσεων στο κεφάλαιο 1 και 550 εκατ. Ecu στα κεφάλαια 3 και 4, και ότι τούτο γίνεται αποδεκτό από το Κοινοβούλιο υπό τον προαναφερθέντα σαφή όρο[semigr ] καλεί την Επιτροπή να διασφαλίσει την πλήρη εκτέλεση του προϋπολογισμού του 1998 σύμφωνα με το άρθρο 205 της Συνθήκης ΕΚ, και να λάβει δεόντως υπόψη τις παρούσες δημοσιονομικές αποφάσεις στο νομοθετικό της πρόγραμμα για το 1998[semigr ]

4. προκειμένου να ελέγχονται οι πληρωμές, ζητεί από την Επιτροπή να εκπονήσει κατάσταση της εξέλιξης των πληρωμών για κάθε πίστωση του προϋπολογισμού σε μηνιαία βάση συνοδευόμενη από μια πρόβλεψη της εκτέλεσης του προϋπολογισμού, την οποία να υποβάλει στην αρμόδια επί του προϋπολογισμού αρχή πριν από τη συνεδρίαση της Επιτροπής συνδιαλλαγής τον Ιούλιο του 1998[semigr ]

5. φρονεί ότι οι αποφάσεις του σχετικά με τον προϋπολογισμό του 1998 ακολουθούν τις κατευθυντήριες γραμμές που περιλαμβάνονται στο προαναφερθέν ψήφισμά του της 13ης Μαρτίου 1997, ενώ έχει λάβει επίσης υπόψη, στο μέτρο του δυνατού, τις κατευθυντήριες γραμμές του Συμβουλίου και της Επιτροπής[semigr ]

6. αναμένει ότι η ανεπίσημη συνδιαλλαγή με το Συμβούλιο στις αρχές του έτους θα ενθαρρύνει τον καθορισμό ρεαλιστικών κοινών δημοσιονομικών στόχων, θα συμβάλει στην προετοιμασία μιας ανοικτής και συνεναιτικής στάσης από αμφότερα τα σκέλη της αρμόδιας επί του προϋπολογισμού Αρχής, και θα αντιμετωπίσει τα πιο μακροπρόθεσμα χρηματοδοτικά ζητήματα που θα προκύψουν λόγω των διαδικασιών της οικονομικής και νομισματικής ένωσης και της διεύρυνσης[semigr ]

7. χαιρετίζει τη διορθωτική επιστολή 1/98, η οποία αποκρίνεται στα αιτήματα του Κοινοβουλίου στο γεωργικό τομέα, μετά τη συμφωνία που επιτεύχθηκε κατά τον τριμερή διάλογο της 8ης Απριλίου 1997[semigr ] καλεί το Κοινοβούλιο, το Συμβούλιο και την Επιτροπή να καταλήξουν σε συμφωνία σχετικά με τη συνέχιση της διαδικασίας των γεωργικών δαπανών, που εφαρμόστηκε εφέτος με επιτυχία, μετά από τριμερή διάλογο που πρέπει να διεξαχθεί το αργότερο το Μάρτιο του 1998[semigr ]

8. καλεί τα κράτη μέλη να επανεξετάσουν και να βελτιώσουν τη συλλογή των εσόδων τους με τα οποία συμβάλλουν στον προϋπολογισμό της Ένωσης, σύμφωνα με τις πρόσφατες συστάσεις του Ελεγκτικού Συνεδρίου και τα συμπεράσματα της εξεταστικής επιτροπής για την κοινοτική διαμετακόμιση, προκειμένου να αποφεύγονται οι μεγάλες απώλειες που παρατηρούνται σήμερα, και να μπορέσει η αρμόδια επί του προϋπολογισμού Αρχή να ανταποκριθεί καλύτερα στις ανάγκες, χωρίς να καταφεύγει σε υπέρμετρο βαθμό στον τέταρτο πόρο[semigr ]

9. γνωρίζει ότι στη συγκεκριμένη περίοδο τελικού προγραμματισμού θα αποτελούν προτεραιότητα του Κοινοβουλίου η διασφάλιση της πλήρους υλοποίησης, η παρακολούθηση και αξιολόγηση των κοινοτικών πλαισίων στήριξης και τα ενιαία έγγραφα προγραμματισμού για τα προγράμματα και σχέδια των Διαρθρωτικών Ταμείων, και ζητεί από την Επιτροπή να υποβάλει λεπτομερή ενημέρωση σχετικά με τις πρωτοβουλίες δημιουργίας απασχόλησης στις περιοχές Στόχου 2 και τις πραγματικές προσδοκίες για την προσεχή διετία[semigr ]

10. χαιρετίζει τη συμφωνία στην οποία κατέληξαν τα δύο σκέλη της αρμόδιας επί του προϋπολογισμού Αρχής, όσον αφορά τη χορήγηση συμπληρωματικής χρηματοδότησης 70 εκατ. Ecu για το πρόγραμμα «Σωκράτης» κατά τα έτη 1998 και 1999, που βρίσκεται ακόμη υπό εξέταση στο πλαίσιο της διαδικασίας συναπόφασης[semigr ] αναμένει ότι το γεγονός αυτό θα επιτρέψει την επιτυχή έκβαση της νομοθετικής διαδικασίας συνδιαλλαγής πριν από το τέλος Δεκεμβρίου 1997[semigr ] παρατηρεί ότι η αρμόδια επί του προϋπολογισμού Αρχή περιόρισε με τον τρόπο αυτό τον κίνδυνο περαιτέρω καθυστερήσεων στο νομοθετικό τομέα, οι οποίες θα έβλαπταν την πλήρη υλοποίηση του δημοφιλούς αυτού προγράμματος[semigr ]

11. επισημαίνει ότι μετά τη συνάντηση των εκπροσώπων των θεσμικών οργάνων στο ανώτατο επίπεδο, θα πρέπει πριν από τις 31 Μαρτίου 1998 να χαραχθεί μια μακρόπνοη στρατηγική για μια κοινή πολιτική πληροφόρησης με στόχο την καλύτερη ενημέρωση των ευρωπαίων πολιτών[semigr ] ζητεί να υποβληθεί στο Ευρωπαϊκό Κοινοβούλιο και το Συμβούλιο έγγραφο στρατηγικής της Επιτροπής σχετικά με το μέλλον του JET, σε δύο μέρη, έως τις 31 Μαρτίου 1998 το πρώτο μέρος, το οποίο να αφορά τις λεπτομέρειες των διοικητικών και δημοσιονομικών ζητημάτων, και πριν από την 1η Μαΐου 1998 το δεύτερο, το οποίο να συνίσταται σε εκπονηθείσα από εξωτερικούς εμπειρογνώμονες μελέτη αξιολόγησης των διαφόρων στοιχείων του μελλοντικού προγράμματος, συμπεριλαμβανομένου του JET[semigr ]

12. εγκρίνει την απόφαση να εγγραφεί στο αντίστοιχο κονδύλιο η χρηματοδότηση για το πρόγραμμα ελεγχόμενης πυρηνικής σύντηξης, εκτός από τα 3,6 εκατ. Ecu που θα εγγραφούν στο αποθεματικό εν αναμονή πιθανής διευθέτησης της αντιδικίας με το προσωπικό στο JET, συμφωνεί για τη μεταφορά 25 θέσεων της Ευρατόμ από το JET στο πρόγραμμα σύντηξης και την παράταση ισχύος, έως το τέλος του 1999, του καταλόγου προσλήψεων που λήγει στο τέλος του 1997[semigr ] ζητεί από την Επιτροπή να υποβάλει το συντομότερο τις προτάσεις της για την τροποποίηση των καταστατικών του JET σύμφωνα με την απόφαση του Πρωτοδικείου των ΕΚ της 12ης Δεκεμβρίου 1996, και να λάβει πρόσθετα μέτρα στον τομέα της πολιτικής προσωπικού και προσλήψεων, προκειμένου να εκπληρώσει τις υποχρεώσεις της που απορρέουν από την απόφαση για τις συνεκδικασθείσες υποθέσεις Τ-177/94 και Τ-377/94[semigr ]

13. εκφράζει ανησυχία σχετικά με τις αναφερόμενες δυσχέρειες στην εκτέλεση της χρηματοδότησης δράσεων που εντάσσονται στις δεδηλωμένες προτεραιότητες στη Βοσνία-Ερζεγοβίνη, ιδιαίτερα όσον αφορά την επιστροφή των προφύγων[semigr ] επιβεβαιώνει την απόφασή του από την πρώτη ανάγνωση, να αφήσει το 30% των πιστώσεων στο αποθεματικό για ενέργειες ανασυγκρότησης[semigr ] καλεί τις αρμόδιες υπηρεσίες του να εξετάσουν σύντομα και αντιμετωπίσουν ευνοϊκά την αποστολή, στις αρχές του 1998, ad hoc αντιπροσωπείας 4 βουλευτών από τα αρμόδια όργανα, συμπεριλαμβανομένων της Επιτροπής Προϋπολογισμών και και της Επιτροπής Ελέγχου του Προϋπολογισμού, η οποία θα έχει ως αποστολή να εξετάσει επί τόπου, μαζί με τις τοπικές αρχές, τα οικονομικά και διοικητικά προβλήματα της βοήθειας[semigr ]

14. χαιρετίζει το σχέδιο συμφωνίας σχετικά με τη μελλοντική χρηματοδότηση της ΕΤΑΑ για τη συμβολή της Ένωσης στο σχέδιο «Προστατευτικό Κάλυμμα στο Τσερνομπίλ», και εγκρίνει την απόφαση του Συμβουλίου να εγγράψει 25 εκατ. Ecu από το άρθρο B7-536 στο αποθεματικό, επιβεβαιώνοντας ότι οι εν λόγω πιστώσεις θα ελευθερωθούν όταν εγκριθεί η νομική βάση, μετά την επαλήθευση των ειδικών συνθηκών σχετικά με την τεχνική υλοποίηση του σχεδίου και με τις πληρωμές των άλλων χορηγών στο ταμείο[semigr ] συμπληρώνει τις παρατηρήσεις του άρθρου B7-520 ώστε να επιτρέπουν, μέσω μεταφοράς πιστώσεων, τη χρησιμοποίηση πιστώσεων έως και 25 εκατ. Ecu για την κάλυψη των δαπανών που αναφέρονται στο άρθρο B7-536[semigr ] υπογραμμίζει ότι το συνολικό ποσό που θα διατεθεί για την εν λόγω δράση δεν πρέπει να υπερβαίνει τα 100 εκατ. Ecu για το οκταετές διάστημα ισχύος του προγράμματος και ότι ο τομέας της πυρηνικής ασφάλειας στο πλαίσιο του προγράμματος TACIS για το 1998 δεν θα απορροφήσει περισσότερο από το 13% των συνολικών πιστώσεων[semigr ]

15. αναμένει τη βελτίωση της δημοσιονομικής διαχείρισης με την άμεση εφαρμογή, εκ μέρους της Επιτροπής και των διοικήσεων των κρατών μελών, των συστάσεων που εγκρίθηκαν στο πλαίσιο του προγράμματος SEM 2000 και, σε ό,τι αφορά το προσωπικό των θεσμικών οργάνων, του προγράμματος MAP 2000[semigr ]

Αποθεματικά

16. αποφασίζει να εγγράψει στο αποθεματικό πιστώσεις 23 θέσεων, προκειμένου να εποπτεύει εκ του σύνεγγυς την εκτέλεση των αντίστοιχων κονδυλίων κατά τη διάρκεια του οικονομικού έτους 1998 (βλ. παράρτημα Ι)[semigr ] υπενθυμίζει τους όρους για την ελευθέρωσή τους, που αναφέρονται στις τροπολογίες τις οποίες ενέκρινε[semigr ] συμφωνεί να ελευθερώσει τις πιστώσεις μόλις εκπληρωθούν οι όροι που έχει θέσει[semigr ]

17. επαναλαμβάνει την έκκλησή του προς την Επιτροπή, να υποβάλει όλες τις μεταφορές πιστώσεων που έχουν εγγραφεί στο κεφάλαιο B0-40, για συγκεκριμένες θέσεις, ει δυνατόν πριν από τις 15 Σεπτεμβρίου 1998[semigr ] ζητεί από την Επιτροπή να ενημερώσει πλήρως την αρμόδια επί του προϋπολογισμού Αρχή, το αργότερο 10 ημέρες πριν από τη συζήτηση του θέματος στην τελευταία[semigr ] επισημαίνει ότι τέτοιου είδους προτάσεις για μεταφορές πρέπει να υποβάλλονται ξεχωριστά από τη γενική μεταφορά Notenboom-Bourlanges, η διαδικασία της οποίας θα πρέπει να αναθεωρηθεί και θα μπορούσε, για παράδειγμα, να αντικατασταθεί από διορθωτικό και συμπληρωματικό προϋπολογισμό ο οποιος να προτείνεται κατά το τελευταίο τετράμηνο εκάστου οικονομικού έτους[semigr ]

18. δεσμεύεται να αξιολογήσει τη διοργανική συνεργασία και να την ενθαρρύνει σε καθορισμένους τομείς προτεραιότητας, προκειμένου να επιτύχει τις προβλεπόμενες συνέργεια και εξοικονόμηση[semigr ]

19. δεσμεύεται να παρακολουθήσει εκ του σύνεγγυς την υλοποίηση του νέου συστήματος επιδοτήσεων από τον προϋπολογισμό της Ένωσης (μέρος Α του προϋπολογισμού) και εμμένει στην άποψη ότι οι εσωτερικές διαδικασίες πρέπει να βελτιωθούν προκειμένου να αποφευχθεί η επικάλυψη των επιδοτήσεων από δύο τμήματα του προϋπολογισμού[semigr ]

Οι προϋπολογισμοί των άλλων θεσμικών οργάνων

20. επισημαίνει ότι, πέρα από τις τροπολογίες που ενέκρινε το Κοινοβούλιο στο δικό του προϋπολογισμό και τον προϋπολογισμό του Διαμεσολαβητή, είναι η πρώτη φορά που το Συμβούλιο εγκρίνει χωρίς τροποποίηση την πρώτη ανάγνωση του σχεδίου προϋπολογισμού (λοιπά θεσμικά όργανα) από το Κοινοβούλιο[semigr ]

21. χαιρετίζει το γεγονός αυτό, το οποίο θεωρεί ως συναίνεση για μια κοινή ανάγνωση των δαπανών διοικητικής λειτουργίας των θεσμικών οργάνων[semigr ]

22. φρονεί ότι η ενιαία ανάγνωση θα προσφέρει στα ενδιαφερόμενα θεσμικά όργανα μεγαλύτερη χρονική άνεση, και τα καλεί στο πλαίσιο αυτό να εκμεταλλευτούν την ευκαιρία αυτή για να βελτιώσουν τα σχέδια εκτέλεσης των προϋπολογισμών τους[semigr ]

23. επισημαίνει, στο πλαίσιο αυτό, ότι έχει εγγράψει πιστώσεις στο αποθεματικό και ότι, κατά την παρούσα διαδικασία του προϋπολογισμού, ζήτησε την εκπόνηση εκθέσεων σχετικά με τα ζητήματα που παρατίθενται, μαζί με τις προθεσμίες και τους όρους υποβολής, στο παράρτημα ΙΙ[semigr ]

24. εκφράζει, ωστόσο, την αποδοκιμασία του για το γεγονός ότι το Συμβούλιο απέρριψε τις τροπολογίες που αποσκοπούσαν στην προσθήκη κατάλληλων παρατηρήσεων για όλα τα κονδύλια των εσόδων, σύμφωνα με τις διατάξεις του άρθρου 20(2) του Δημοσιονομικού Κανονισμού[semigr ]

25. αποφάσισε, συνεπώς, να υποβάλει εκ νέου τις τροπολογίες που αφορούν τα έσοδα[semigr ]

26. αναθέτει στη Διοίκηση να υποβάλει κατάλληλη πρόταση μεταφοράς πιστώσεων για τη δωδέκατη περίοδο συνόδου στο Στρασβούργο[semigr ] τονίζει ότι το εν λόγω αίτημα πρέπει να λαμβάνει δεόντως υπόψη τα προβλεπόμενα από τις αποφάσεις που ενέκρινε η Διάσκεψη των Προέδρων στις 23 Οκτωβρίου 1997 σχετικά με τη διεξαγωγή συνεδριάσεων κοινοβουλευτικών επιτροπών στο Στρασβούργο[semigr ] επισημαίνει ότι η πιθανή εξοικονόμηση από τη μείωση των συνεδριάσεων επιτροπών στο Στρασβούργο, μετά τις εν λόγω αποφάσεις, θα μπορούσε να ανέλθει σε 4 εκατ. Ecu για όλο το έτος[semigr ]

27. υπογραμμίζει την προσήλωσή του σε μια διαφανή και αποτελεσματική ονοματολογία η οποία να επιτρέπει, ιδιαίτερα στην περίπτωση των δαπανών διοικητικής λειτουργίας, τη συγκρισιμότητα μεταξύ των θεσμικών οργάνων[semigr ]

28. καλεί, στο πλαίσιο αυτό, την Επιτροπή να συντονίσει τις εργασίες εναρμόνισης της ονοματολογίας του Τίτλου 2 -Ακίνητα, υλικό και διάφορες δαπάνες λειτουργίας- και να υποβάλει διοργανική έκθεση προ της 30ής Απριλίου 1998[semigr ]

Περιθώρια

29. επισημαίνει τα διαθέσιμα περιθώρια για πιθανό διορθωτικό και συμπληρωματικό προϋπολογισμό, ύψους 2 898 εκατ. Ecu στο κεφάλαιο 1, 247 εκατ. Ecu στο κεφάλαιο 3, 470 εκατ. Ecu στο κεφ. 4 και 188 εκατ. Ecu στο κεφ. 5[semigr ]

Τελικές διατάξεις

30. αναθέτει στον Πρόεδρό του να κηρύξει τη δημοσιονομική αυτή πράξη ως τον προϋπολογισμό της Ευρωπαϊκής Ένωσης[semigr ]

31. αναθέτει στον Πρόεδρό του να διαβιβάσει τις παρούσες δημοσιονομικές αποφάσεις στο Συμβούλιο, την Επιτροπή και τα ενδιαφερόμενα θεσμικά και συμβουλευτικά όργανα.

ΠΑΡΑΡΤΗΜΑ Ι

ΠΡΟΫΠΟΛΟΓΙΣΜΟΣ 1998

Πιστώσεις εγγεγραμμένες στο αποθεματικό B0-40

(όπως έχει διαμορφωθεί η κατάσταση στο τέλος της δεύτερης ανάγνωσης του Κοινοβουλίου) σε εκατ. ECU

>TABLE>

ΠΑΡΑΡΤΗΜΑ II:

Κατάσταση εκθέσεων που ζήτησε το Κοινοβούλιο κατά τη διάρκεια της διαδικασίας του προϋπολογισμού και πιστώσεις που εγγράφηκαν στο αποθεματικό

>TABLE>